stanford-oval/wikipedia huggingface dataset:
גיא מלמד (1979)
נבחרות ישראל

שיחק בנבחרת נוער ב' עד גיל 18 של ישראל ובנבחרת הצעירה עד גיל 21.
הערות שוליים

↑  "The Israel Football Association". אורכב מ-המקור ב-2017-11-07. נבדק ב-2017-11-07.
↑  ההתאחדות לכדורגל בישראל - פרטי שחקן, באתר www.football.org.il
ברוך הלברשטאם

רבי ברוך הלברשטאם (ה'תקפ"ט, 1829 - א' באדר ה'תרס"ו, פברואר 1906) היה האדמו"ר הראשון מגורליץ, בנו החמישי של רבי חיים מצאנז.
תולדותיו

נולד ברודניק לרבי חיים ולרחל פייגא בתו של רבי ברוך תאומים-פרנקל, ה"ברוך טעם". נישא לפעסיל בתו של רבי יקותיאל יהודה טייטלבוים, ה"ייטב לב" מסיגט.
בשנת ה'תרט"ז מונה לרבה של גורליצה. לבקשת אנשי הקהילה מאביו שימנה רב בעל ניסיון, הוא מינה את דודו של רבי ברוך (אחי חותנו) רבי שמואל טייטלבוים, לכהן במקומו, ורבי ברוך קיבל את רבנות רודניק שם כיהן למעלה מ-30 שנים כרב עד שנת ה'תר"ן, שנה לאחר פטירת דודו, אז חזר לכהן בגורליץ.
רבי ברוך החל לכהן באדמו"רות לאחר פטירת אביו בשנת ה'תרל"ו, תחילה ברודניק ובהמשך בגורליץ. הנהגתו התאפיינה בחריפות והנהגה חיצונית שהתמיהה את הרבים כדי להסוות את מעשיו הטובים. צדיקי דורו הפליגו בשבחו, רבי   יהושע מבעלז  אמר שרבי ברוך הוא 'חכם העולם' ומהצדיקים שהעולם עומד עליהם, ורבי ישראל מוויז'ניץ היה קורא לו 'הגנב' למעליותא בכך שגונב דעת הבריות אך יש לו עניינים נסתרים וכוונתו לטובה. לאחר פטירתו מילא את מקומו ברבנות גורליץ בנו הרביעי רבי אלישע. רבי אלישע סירב לנהוג באדמו"רות, אך חלק מחסידי צאנז פנו אליו.
דברי תורתו ותולדותיו יצאו בשנת ה'תשנ"ט בספר "דברי ברוך-ברוך שאמר", על ידי הרב ליפא זילברמן. על שמו נקראה הישיבה קטנה "דברי ברוך" בקריית צאנז בנתניה.
ילדיו

רבי משה (נפטר בחיי אביו), היה ראב"ד בברדיוב
רבי צבי הירש מרודניק
רבי שלום מניסקה
רבי אלישע מגורליץ
רבי סיני מז'מיגראד
חנה (בערך תרי"ג - תרצ"ב), אשת רבי משה יהודה ליב שפירא מסטריז'וב
יוכבד רבקה, אשת הרב אריה לייביש טייטלבוים, נינו של ה"אריה דבי עילאי, שכיהן ברבנות קרשוב ורודניק
רייזיל (נפטרה תרצ"ו), אשת רבי משה אייכנשטיין (בנו של רבי סנדר ליפא האדמו"ר מזידיטשוב), ובשנית אשת רבי פנחס חודורוב נכדו של רבי חיים הגר מקוסוב ובשלישית אשת האדמו"ר מגור, רבי יהודה אריה לייב אלתר ה"שפת אמת".
הערות שוליים

↑  קווים לדמותו באריכות ובהרחבה בסוף ספרו דברי ברוך בחלק התולדות הנקרא ברוך שאמר[דרושה הבהרה].
↑  בספר הנ"ל במדור המדבר על קשריו עם צדיקי דורו ובספר אדמור"י בעלז חלק ב' עמוד פ' ובגיליון עלים לתרופה פרשת משפטים שנת תשס"ו במאמר לכבוד יום הסתלקותו.
↑  בכך שמתנהג כאילו אינו צדיק וזה כדי להסתיר את מעלתו ואת צדקותו.
↑  =בספר קדוש ישראל חלק א' עמודים פא' פב' ובחלק ב' עמוד תקע"ב .
| --- | --- |
בקרת זהויות :  NLI: 987007311751005171  LCCN: nr00026020  VIAF: 298134368   WorldCat (עם VIAF): 298134368
גוגל פודקאסט

| --- | --- |

 מפתח:  חברת גוגל 
 מחזור חיים:  ? – 3 באפריל 2024
 נכתבה בשפות:  אנגלית
 Android, iOS, macOS, Windows, BlackBerry, Chrome OS, יישום רשת
 
 podcasts.google.com
 
גוגל פודקאסט (באנגלית: Google Podcast) הייתה אפליקציה (הן לטלפון הנייד כאפליקציית מובייל, והן למחשב כיישומון) להאזנה לפודקאסטים, שפותחה על ידי חברת גוגל, ושוחררה למכשירי אנדרואיד ב-18 ביוני 2018.
בספטמבר 2018 נוספה לה תמיכה של Google Cast (אנ').
בכנס Google I/O 2019, כנס שנתי למפתחים שבו גוגל מכריזה על חומרה, תוכנה ועדכוני תוכנה שונים עבור האפליקציות והשירותים הקיימים שלה, הכריזה החברה על השקת גרסה אינטרנטית של גוגל פודקאסט, המתאימה לאנדרואיד, iOS, ו- Windows.
בנובמבר 2019 האפליקציה קיבלה עיצוב מחדש באמצעות Material Design.
ב־12 במאי 2020, גוגל הודיעה שמשתמשים יכולים להעביר את מנויי הפודקאסט שלהם ואת ההיסטוריה מ-Google Play Music לגוגל פודקאסט.
ב-26 בספטמבר 2023, גוגל הודיעה שבמהלך 2024 ייסגר השירות ויתמזג עם יוטיוב מיוזיק.
הערות שוליים

↑  McLaughlin, Molly (3 באוגוסט 2018). "What Is Google Podcasts?". Lifewire (באנגלית). נבדק ב-19 בפברואר 2019. {{cite web}}:  (עזרה)
↑  Newton, Casey (19 ביוני 2018). "Google launches a podcast app for Android with personalized recommendations". The Verge. נבדק ב-19 בפברואר 2019. {{cite web}}:  (עזרה)
↑  Lawler, Richard (28 בספטמבר 2018). "Google Podcasts rolls out Cast support for everyone". Engadget (באנגלית). נבדק ב-19 בפברואר 2019. {{cite web}}:  (עזרה)
↑  Porter, Jon (10 במאי 2019). "Google now lists playable podcasts in search results". The Verge. נבדק ב-29 ביוני 2019. {{cite web}}:  (עזרה)
↑  "Google Podcasts: Der Player bekommt eine modernisierte Oberfläche im Material Theme-Design (Screenshots) - GWB" [Google Podcasts: The player gets a modernized surface in the material theme design (screenshots) - GWB]. googlewatchblog.de (בגרמנית). 4 בנובמבר 2019. נבדק ב-29 בנובמבר 2019. {{cite web}}:  (עזרה)
↑  Li, Abner (2020-05-12). "Google Podcasts can import your Play Music subscriptions". 9to5Google (באנגלית אמריקאית). נבדק ב-2020-12-04.
↑  Sarah Perez, Google Podcasts to shut down in 2024 with listeners migrated to YouTube Music, TechCrunch, ‏2023-09-26 (באנגלית אמריקאית)
ג'ק גלאגר

| --- | --- |

גלאגר, ספטמבר 2016
 לידה:  7 בינואר 1990 (בן 34) מנצ'סטר, אנגליה
 שם במה:  ג'נטלמן ג'ק גלאגר ג'ק אנתוני ג'ק גלאגר ג'ק טוקסיק
 משקל:  76 ק"ג
 גובה:  1.73 מטר
 לאום:  אנגלי
 קריירה מקצוענית:  4 בנובמבר 2006 – הווה (18 שנים)
 מאמנים:  אלכס שיין בילי רובינסון
אוליבר ווסטפילד קלפי (באנגלית: Oliver Westfield Claffey; נולד ב-7 בינואר 1990) הידוע יותר בשם הבמה שלו, ג'ק גלאגר הוא מתאבק ולוחם MMA אנגלי. הוא מוכר בעיקר בשל תקופתו בארגון ההיאבקות WWE, שבו הופיע במותגים 205 לייב (המיועדת למחלקת משקל הקל של הארגון) ו-NXT לרוב תחת שם הבמה "ג'נטלמן" ג'ק גלאגר. קלפי התמודד עם מספר האשמות בגין תקיפה מינית; הוא שוחרר מה-WWE ביוני 2020 עקב תקיפה שפורסמה בשנת 2014 מטעם התנועה החברתית Speaking Out.
קלפי החל את הקריירה שלו כמתאבק בשנת 2006, כשהופיע בארגוני ההיאבקות העצמאיים. כעבור עשור, הוא השתתף בטורניר ה-Crusierweight Classic. לאחר הטורניר, הוא חתם על חוזה ב-WWE.
תקיפה מינית והאשמות אחרות

נשים רבות האשימו את קלפי בגין תקיפה מינית. ב-19 ביוני 2020, עלתה לסדר היום תקיפה שפורסמה בשנת 2014 כחלק מהתנועה החברתית Speaking Out. הוא שוחרר מחוזהו ב-WWE באותו היום, כשקיבל אחריות על המקרה לאחר שיחות עם הנהלת ארגון ה-WWE. בהמשך, קלפי פרסם הצהרה שבה הוא התנצל על התקיפה שהתרחשה בשנת 2014, אך בד בבד טען כי מדובר ב"מקרה בודד", שאינו משקף את היחס שלו כלפי נשים. בתגובה, הצד הנתקף המשיך לטעון שקלפי תקף מספר נשים נוספות.
מאזן קרבות MMA

| תוצאה | מאזן | יריב | שיטה | אירוע | תאריך | סיבוב | זמן | מיקום | הערות |
| --- | --- | --- | --- | --- | --- | --- | --- | --- | --- |
| ניצחון | 0–2 | סזאר ולנסיה | הכנעה (בריח) | ICE FC 13 | 16 באפריל 2016 | 1 | 2:50 | רקסהאם, ויילס |  |
| ניצחון | 0–1 | סטפן קאולי | הכנעה (חניקת גיליוטינה) | Night of the Gladiators 25 | 20 בדצמבר 2015 | 1 | 1:54 | סטוק-און-טרנט, אנגליה |  |
אליפויות והישגים

הישגים בארגון ההיאבקות Futureshock Wrestling – FSW
אליפות FSW (פעמיים)
גביע טורניר FSW
אליפות הזוגות של FSW (פעם אחת)  - עם אלכס ציאניד
הישגים בארגון ההיאבקות Tetsujin Shoot Style
טורניר Tetsujin Shoot Style‏ (2015)
הישגים בארגון ההיאבקות Grand Pro Wrestling – GPW
אליפות הזהב של גלאגר (פעם אחת)
האליפות הבריטית של GPW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-145 מתוך 500 המתאבקים הטובים ביותר לשנת 2017
הישגים בארגון ההיאבקות Scottish Wrestling Alliance
ראמבל באטלזון (2014)
הערות שוליים

↑  תנועת Speaking Out: כוכב ה-WWE, ג'נטלמן ג'ק גלאגר, שוחרר מחוזהו עקב אישומי תקיפה מינית
↑  "הגיע הזמן שאגיד משהו. התנהגות כזאת אינה מתקבלת" בטוויטר
↑  ג'ק גלאגר שוחרר
↑  מתאבק ה-WWE, ג'ק גלאגר, שוחרר עקב האשמות בנושא תקיפה מינית
↑  מתאבק ה-WWE לשעבר, ג'ק גלאגר, מפרסם הצהרה בנושא התקיפה המינית
↑  הצד הנתקף עונה להצהרה שפורסמה על ידי ג'ק גלאגר בטוויטר
↑   ICE FC 13 ICE FC 13 – סזאר ולנסיה נגד ג'ק גלאגר, סרטון  באתר יוטיוב (אורך: 10:15)
↑   GPUK Night of the Gladiators 25 – ג'ק גלאגר נגד סטפן קאולי, סרטון  באתר יוטיוב (אורך: 3:45)
גוגל פייבר

גוּגל פַייבֶּר (באנגלית: Google Fiber) הוא שירות של אלפאבית המספק תשתית אינטרנט בפס רחב באמצעות תקשורת סיבים אופטיים.
הוקמה תשתית נסיונית בערים: אוסטין, טקסס; קנזס סיטי, קנזס; קנזס סיטי, מיזורי ופרובו, יוטה. המיקום נבחר לאחר הליך תחרותי במהלכו נקבעו 1100 קהילות שיזכו בשירות ראשונות.
ב-30 במרץ 2011, הודיעה גוגל שקנזס סיטי, קנזס, תהיה היישוב הראשון שבו הרשת תתפרס.
לאחר בניית תשתית הרשת, ביולי 2012 הודיעה גוגל על תמחור השירות. השירות מציע שלוש אפשרויות הכוללות אינטרנט ללא הגבלה.
1 Gbps מהירות גלישה, תמורת 70$ לחודש.
1 Gbps מהירות גלישה, טלוויזיה, ו-1 TB אחסון בשרת כונן גוגל, תמורת 120$ בחודש.
אינטרנט ציבורי במהירות שבין 1 Mbps ל-5 Mbps, ללא דמי מינוי, בעלות הקמת תשתית 300$.
בגרסת שירות הטלוויזיה יהיה ניתן להקליט עד 8 תוכניות בו זמנית, ובנוסף להזרים שידורים אל טלפונים חכמים או טאבלטים. גרסת הטלוויזיה כוללת גם טאבלט נקסוס 7 שישמש גם כשלט למערכת.
הערות שוליים

↑  https://www.nytimes.com/2016/10/26/technology/google-curbs-expansion-of-fiber-optic-network-cutting-jobs.html]
גבריאל בונו דה מבלי

| --- | --- |

 לידה:  14 במרץ 1709 גרנובל, צרפת 
 פטירה:  2 באפריל 1785 (בגיל 76) פריז, ממלכת צרפת 
 מדינה:  צרפת 
 מקום קבורה:  כנסיית סן-רוק (פריז) 
 שפות היצירה:  צרפתית 
 
גבריאל בונו דה מבלי (בצרפתית: Gabriel Bonnot de Mably;‏ 14 במרץ 1709, גרנובל – 2 באפריל 1785, פריז) היה פילוסוף, היסטוריון וסופר צרפתי ששירת זמן קצר בסגל הדיפלומטי של ארצו, והיה סופר פופולרי במאה ה-18.
דה מבלי דגל בביטול הרכוש הפרטי, שבו ראה גורם אנטי חברתי ואגואיסטי, ומתח ביקורת על ירושת העושר וירושת המעמד. הרשויות ניסו להחרים עותקים רבים של חלק מכתביו שבהם הזהיר מפני תהליכים עממיים שהתפתחו מאוחר יותר כחלק מהמהפכה הצרפתית.
בשנים 1794–1795 פורסמו 15 כרכים של כל כתבי דה מבלי.
גבריאל בטנקור

| --- | --- |
אין תמונה חופשית
 לידה:  27 באפריל 1918 מדיין, קולומביה 
 פטירה:  23 במרץ 2002 (בגיל 83) בוגוטה, קולומביה 
 מדינה:  קולומביה 
 השכלה:  האוניברסיטה האפיפיורית חווריאנה  אוניברסיטת סירקיוז  אוניברסיטת אנטיוקיה  St. Bartholomew Major College 
 תפקיד:  Minister of Education of Colombia (7 באוגוסט 1966–2 בספטמבר 1968)  שגריר קולומביה 
 מפלגה:  המפלגה הקונסרבטיבית הקולומביאנית 
 השקפה דתית:  נצרות קתולית 
 בן או בת זוג:  יולנדה פולסיו 
 פרסים והוקרה:  הצלב הגדול של מסדר אלפונסו העשירי החכם (1969) 
 
גבריאל בטנקור (בספרדית: Gabriel Betancourt; ‏2002–1919), פוליטיקאי קולומביאני.
בטנקור היה שר החינוך בממשלתו של הרודן הקולומביאני רוחס פינילה (1953–1957) ושגריר קולומביה ליד מוסדות אונסק"ו בצרפת. אביה של הסנטורית אינגריד בטנקור, שנחטפה על ידי אנשי ארגון הגרילה FARC ב-23 בפברואר 2002. גבריאל בטנקור נפטר ב-23 במרץ 2002, חודש לאחר חטיפת בתו.
גאטנו מוסקה

| --- | --- |

 לידה:  1 באפריל 1858  פלרמו, ממלכת שתי הסיציליות 
 פטירה:  8 בנובמבר 1941 (בגיל 83) ממלכת איטליה רומא, ממלכת איטליה 
 מקום לימודים:  אוניברסיטת פלרמו 
 מוסדות:  אוניברסיטת טורינו  אוניברסיטת בוקוני 
 זרם:  אליטיזם
 תחומי עניין:  פילוסופיה פוליטית, סוציולוגיה, כלכלה
 עיסוק:  משפטן, סופר, סוציולוג, פילוסוף, פוליטיקאי, עיתונאי, היסטוריון 
 הושפע מ:  מרקס, פארטו
 השפיע על:  ליפסט, שומפטר, מיכלס
 מדינה:  ממלכת איטליה 
 פרסים והוקרה:  מסדר סנט מוריס ולזרוס 
 
גָאֶטנו מוסקה (באיטלקית: Gaetano Mosca;‏ 1 באפריל 1858 – 8 בנובמבר 1941) היה משפטן ותאורטיקן פוליטי איטלקי.
מוסקה נולד ולמד בעיר פלרמו שבסיציליה וכיהן כמרצה למשפט חוקתי ומינהלי. בשנים 1908–1919 כיהן כחבר בפרלמנט ובשנים 1914–1916 כתת-שר המושבות.
כתביו הרבים פורשו בטעות על ידי השלטון הפשיסטי כמתן הכשר למשטר הנשלט על ידי אליטה מצומצמת וסגורה יחסית. ב-1925 היה בין החותמים על מניפסט האינטלקטואלים האנטי-פשיסטים.
הוא נפטר בשנת 1941 בעיר רומא.
המעמד השליט

בחיבורו המפורסם, "המעמד השליט" טוען מוסקה כי אחת התופעות הבולטות בגופים מדיניים היא קיומם של שני מעמדות:
מעמד שליט
מעמד נשלט
לטענת מוסקה, המעמד השליט יהיה תמיד המיעוט אשר ממלא את הפונקציות החשובות במדינה, ושולט על מקורות העוצמה בה. המעמד הנשלט מאידך הוא הרוב, הנמצא תחת פיקוחו של המעמד השליט לו הוא נותן את הכלים לשלוט.
לפי מוסקה, מתקיימות שתי תופעות בולטות נוספות בגופים מדיניים. האחת, שבכל קבוצת מיעוט יהיה אדם אחד שיעמוד בראש המעמד השליט. אדם זה, לא חייב להיות האיש החזק מבחינת החוק, למשל, זה יכול להיות ראש החצר של המלך. השנייה, שעל אף כי הכוח נמצא בידי המיעוט, המדיניות של המעמד השליט תנווט בהתאם ללחצים שיפעיל ההמון. המעמד השליט לא יוכל לשלוט ללא תמיכה ולגיטימציה של ההמון וללא מעמד רחב שיבצע את פקודותיו.
שני יתרונות מרכזיים של המעמד השליט הם:
ארגון
תכונה הנחשבת ליקרת ערך
נוסחה מדינית
לפי מוסקה, הנוסחה המדינית היא זו שמשעתקת ומסייעת לאליטה להמשיך לשלוט בהמון. דהיינו, מעין מסכה שלובשת האליטה אשר מסייעת לה להצדיק את מיקומה המעמדי (סוציו-אקונומי) הרם, אך זו נשענת על הסכמה רחבה בציבור שהמסכה הזו מוצדקת.
לדידו של מוסקה, המעמד השליט הוא לא רק מיעוט, אלא מיעוט מאורגן במיוחד, היכול לפעול בתיאום ולכן בהכרח יוכל לשלוט טוב בהמון. בנוסף, אם מעמד שליט מסוים ייפול עקב מרי של ההמון נגדו, יקום מיעוט מאורגן אחר שייקח את מושכות השלטון ויהפוך למעמד שליט.
שנית, לטענת מוסקה על המעמד השליט להיות בעל תכונה הנחשבת יקרת ערך בחיים החברתיים והפוליטיים של המדינה. אין זה אומר בהכרח כי למעמד השליט אכן יש את התכונה הנחשבת ליוקרתית, אלא כי ההמון מאמין או רואה במעמד שליט זה, כבעל תכונה זו.
ספריו

תאוריה של משטרים ומשטר פרלמנטרי (1884)
המעמד השליט (1896)
איטליה ולוב (1912)
ג'ורג' נתניאל קרזון

ג'ורג' נתניאל קרזון, המרקיז הראשון של קדלסטון (George Nathaniel Curzon, 1st Marquess Curzon of Kedleston,‏ 11 בינואר 1859 – 20 במרץ 1925), ידוע כלורד קרזון, היה מדינאי בריטי, איש המפלגה השמרנית, כיהן כמשנה למלך הודו (1899–1905) וכשר החוץ של בריטניה (1919–1924).
תולדות חייו > שנים ראשונות והמסעות באסיה

נולד בקדלסטון הול, שם חיה משפחתו, שהייתה ממוצא נורמני, מאז המאה ה-12. התחנך באיטון קולג' ובאוניברסיטת אוקספורד. ב-1886 נבחר לפרלמנט.
קרזון הרבה לנסוע למסעות ארוכים ברחבי אסיה. ב-1888 נסע לרוסיה ולמרכז אסיה, ב-1889 לאזור ממלכת פרס, ב-1892 לסיאם, קוריאה ו"הודו-סין הצרפתית" (וייטנאם, קמבודיה). ב-1894 יצא למסע נועז לאפגניסטן, הינדו-כוש והרי פמיר. בעקבות מסעותיו פרסם מספר ספרים וזכה למדליית זהב של החברה הגאוגרפית המלכותית עבור מחקרו על מקורות הנהר אמו דריה, כמו כן התמחה בגאופוליטיקה של אסיה, בעיקר בהקשרים של הבטחת שליטת האימפריה הבריטית בהודו ובמרכז אסיה מול השאפתנות של האימפריה הרוסית ("המשחק הגדול"). התזה של קרזון הייתה שהאימפריה הרוסית, שהחלה במתיחת קו המסילה הטרנס-כספית לאורך תוואי דרך המשי והשיגה בכך עליונות כלכלית וצבאית במרכז אסיה, מהווה את הסיכון העיקרי להודו הבריטית. לפיכך, גרס כי על בריטניה לבצר את הקשר עם הודו דרך פרס והמפרץ הפרסי, כמשקל-נגד להתבססות רוסיה מצפון.
ספריו החשובים מתקופה זו הם Russia in Central Asia ("רוסיה במרכז אסיה") וPersia and the Persian Question ("פרס והשאלה הפרסית").
תולדות חייו > מושל הודו

ב-1899 קיבל תואר ברון ומונה למושל הודו. כחלק מתפקידו כמושל הודו ראה קרזון צורך חיוני לחזק את הדרכים המקשרות בין בריטניה להודו ולפיכך ערך ביקור בנסיכויות המפרץ הפרסי, על מנת לחזק את קשרי בריטניה עם המנהיגים המקומיים.
בין 1899 ל-1900 ניסה קרזון להתמודד עם רעב המוני שהתחולל במרכז ודרום הודו וגרם למותם של בין שישה לתשעה מיליון תושבים, בין השאר בגלל שקיצץ בגובה המענקים שניתנו לסובלים מרעב.
ב-1903 יזם שליחת משלחת בריטית לטיבט ובהוטן בראשותו של פרנסיס יאנגהאזבנד, על מנת לכון קשרי מסחר עם טיבט, על מנת להקדים מאמצים רוסיים מקבילים כביכול. היות שהדלאי לאמה סירב לשאת ולתת עם הבריטים, הייתה דרכו של יאנגהאזבנד ללהסה עקובה מדם. בשנת 1904 הגיעה המשלחת לעיר להסה, לאחר מספר קרבות שבהם השמיד את מתנגדיו הטיבטים, אשר היו נחותים ממנו בהרבה בציודם הצבאי. בלהסה הוכרחו הטיבטים לחתום על הסכם מסחרי, והבריטים כוננו שם נקודת אחיזה צבאית. לא נמצאה שום עדות לניסיון רוסי מקביל.
על מנת לציין את הכתרתם של אדוארד השביעי, מלך הממלכה המאוחדת ורעייתו, המלכה אלכסנדרה כקיסר וקיסרית הודו ארגן קרזון את אירועי דורבר דלהי, שנמשכו שבועיים. דורבר זה היה המפואר מבין הדורברים (אירועי הכתרה) שנערכו בדלהי. הלורד קרזון הקים עיר אוהלים ובה רכבת קלה שקישרה בין עיר האוהלים לבין דלהי. באתר נבנו סניף דואר שהנפיק בולים מיוחדים לצורך האירוע, וכן הותקנו באתר טלפון וטלגרף. הלורד ורעייתו הגיעו לאירוע רכובים על גבי פיל.
ב-1905, לאחר שנבחר לכהונה נוספת כמושל הודו ב-1904, החליט קרזון להפריד את בנגל המזרחית המוסלמית מבנגל המערבית, ההינדואיסטית על מנת לייעל את הממשל. צעד זה חולל גם של התנגדות, תוך טענת הודים למגמה בריטית של "הפרד ומשול", תוך שיסוי הינדים ומוסלמים אלה באלה. קרזון נאלץ לעזוב את משרתו בטרם עת ולשוב לבריטניה. בנגל אוחדה מחדש ב-1911.
תולדות חייו > בית הלורדים ומלחמת העולם הראשונה

ב-1908 נבחר קרזון לבית הלורדים, הוביל את ההתנגדות למתן זכות הצבעה לנשים ועמד בראש "הליגה האנטי-סופרז'יסטית". כמו כן כיהן בתקופה זו שבין תפקידים פוליטיים כנשיא (צ'נסלור) של אוניברסיטת אוקספורד וכנשיא החברה הגאוגרפית המלכותית.
במאי 1915 הצטרף לקבינט המלחמה של הרברט הנרי אסקווית' כיו"ר מועצת המלחמה ותמך בריכוז המאמץ הבריטי במערכה במסופוטמיה במלחמת העולם הראשונה, כמו כן האיץ בבריטניה לכבוש את ארץ ישראל (פלשתינה) וסוריה על מנת לקדם את תוכניתו האסטרטגית לפיה על מנת להגן על השלטון הבריטי בהודו יש ליצור שרשרת מדינות לוויין בריטיות, מהים התיכון ועד הודו. בממשלתו של לויד ג'ורג' שירת כמנהיג בית הלורדים (השר האחראי על הקשר בין בית הלורדים והקבינט).
תולדות חייו > שר חוץ

במהלך מספר חודשים, בהם שהה שר החוץ, ארתור ג'יימס בלפור בועידת השלום בפריז, כיהן קרזון כממלא מקומו וכשר חוץ בפועל. במהלך תקופה זו שירטט את קו הגבול בין פולין לברית המועצות, שזכה לכינוי "קו קרזון". באוגוסט 1919 ניסה קרזון לקדם את ההסכם האנגלו-איראני, לפיו תוקם בשטח פרס, בה שהו כוחות בריטיים והודים בהגנה על שדות הנפט, מדינת-חסות בריטית שתגשר בין עיראק, שאך-זה נכבשה לאפגניסטן והודו. ההסכם נכשל עד מהרה בשל התחלפות הממשל האיראני והאהדה הפוחתת של דעת הקהל האיראנית כלפי בריטניה.
באוקטובר 1919 קיבל מינוי מלא של שר חוץ והחליף את בלפור. בין היתר קיבל קרזון לידיו את האחריות על ניסוח המנדט הבריטי על ארץ-ישראל. בניגוד לבלפור, הרחיק קרזון מיד את נציגי ההסתדרות הציונית מעיסוק בניסוח המנדט, אולם נאלץ לקבל את הכללת הצהרת בלפור בכתב המנדט. על המסמך אמר:
הנה לפנינו ארץ בת 580,000 ערבים ו-30,000 - או שמא 60,000 - יהודים (ובהחלט לא כולם ציונים). והנה, תוך התבססות על העקרון הנאצל של הגדרה עצמית, ותוך כדי פניה רבת רושם לחבר הלאומים, אנו מנסחים מסמך שריח יהדות נודף מכל פסקה שבו, ושהינו בבחינת חוקה מפורשת למדינה יהודית... לערבים המסכנים ניתן רק להציץ דרך חור-המנעול, בתור קהילה לא-יהודית. ברור למדי שמנדט זה נוסח על ידי מישהו המסוחרר מאדי הציונות.
בנוסף סייע קרזון ביצירת הממלכה ההאשמית הירדנית (1921) ובעצמאות מצרים (1922) והשפיע רבות על מדיניות החוץ של בריטניה במזרח התיכון.
קרזון ולויד ג'ורג' תיעבו זה את זה, אך ידעו לזהות את נקודות החוזק איש של רעהו (קרזון את מעמדו הפוליטי של לויד ג'ורג' ולויד ג'ורג' את הידע וההבנה העמוקים של קרזון בגאופוליטיקה) על מנת לשתף פעולה. קרע משמעותי נבע בין השניים בנוגע לחזקה הבריטית ברפובליקת בתומי האסטרטגית על גדות הים השחור. קרזון סירב לפנות את הנקודה, בעוד לויד ג'ורג' התעקש על נסיגה.
בשנת 1921 קיבל תואר מרקיז.
קרזון המשיך לכהן כשר חוץ גם בממשלת אנדרו בונאר לואו החל מאוקטובר 1922. בתקופה זו עסק במשא ומתן עם צרפת שפלשה לחבל הרוהר, בתגובה לאי תשלום פיצויי המלחמה על ידי גרמניה. במסגרת זו דן עם ראש ממשלת צרפת, רמון פואנקרה אותו כינה "איש קטן ומחריד" ("horrid little man")‏.
כאשר פרש בונאר לואו הועלה שמו של קרזון כמחליפו בראשות הממשלה, אך היותו חבר בית הלורדים וחוסר הסימפתיה שחשו כלפיו אישים מרכזיים במפלגתו (בעיקר בלפור), כמו גם ג'ורג' החמישי, מלך הממלכה המאוחדת עצמו, הובילו לפסילתו ולבחירת סטנלי בולדווין תחתיו.
קרזון מת בלונדון בגיל 66.
חייו האישיים

קרזון נישא פעמיים. רעייתו הראשונה, מרי ויקטוריה (Mary Victoria ; 1906–1870), הייתה בתו של איל הון אמריקאי ממוצא גרמני-מנוניטי. השניים נישאו ב-1895 וניהלו חיי נישואים מוצלחים. לזוג היו שלוש בנות, מרי אירן (Mary Irene ; 1966-1896), סינתיה (Cynthia ; 1933–1898), רעייתו הראשונה של המדינאי אוסוולד מוסלי ואלכסנדרה נלדרה (Alexandra Naldera ; 1995–1904). בקיץ 1904 חלתה מרי ובקיץ 1906 מתה, בת 36.
ב-1917 נישא קרזון בשנית, לגרייס אלווינה (Grace Elvina ; 1879–1958), ילידת אלבמה.
למדינאי אוסוולד מוסלי היו קשרים רומנטיים עם שלוש בנותיו של קרזון. מרי אירן ניהלה עמו רומן קצר לפני ששניהם היו נשואים, סינתיה הייתה אשתו הראשונה ואלכסנדרה הייתה פלגשו. גם לאשתו השנייה של קרזון, גרייס, היה רומן עם מוסלי.
מרי ויקטוריה, ציור מאת אלכסנדר קבנל, 1887
לקריאה נוספת > ספריו

Curzon, Russia in Central Asia in 1889 and the Anglo-Russian Question, (1889) Frank Cass & Co. Ltd., London (reprinted Cass, 1967), Adamant Media Corporation ISBN 978-1-4021-7543-5 (27 February 2001)
Curzon, Persia and the Persian Question (1892) Longmans, Green, and Co., London and New York.; facsimile reprint:
Volume 1 (Paperback) by George Nathaniel Curzon, Adamant Media Corporation ISBN 978-1-4021-6179-7 (22 October 2001)
Volume 2 (Paperback) by George Nathaniel Curzon, Adamant Media Corporation ISBN 978-1-4021-6178-0 (22 October 2001)
Curzon, On The Indian Frontier, Edited with an introduction by Dhara Anjaria; (Oxford U.P. 2011) ISBN 978-0-19-906357-4
Curzon, The Transcaspian Railway, Royal Geographical Society, London 1889
Curzon, Problems of the Far East (1894; new ed., 1896) George Nathaniel Curzon Problems of the Far East. Japan -Korea - China, reprint, ISBN 1-4021-8480-8, ISBN 978-1-4021-8480-2 (25 December 2000) Adamant Media Corporation (Paperback)
Curzon, The Pamirs and the Source of the Oxus, 1897, The Royal Geographical Society. Geographical Journal 8 (1896): 97-119, 239-63. Reprint (paperback): Adamant Media Corporation, ISBN 978-1-4021-5983-1 (22 April 2002)
Curzon, The Romanes Lecture 1907, "FRONTIERS", By the Right Honorable Lord Curzon of Kedleston G.C.S.I., G.C.I.E., PC, D.C.L., LL.D., F.R.S., All Souls College, Chancellor of the University, Delivered in the Sheldonian Theatre, Oxford, 2 November 1907 full text.
Curzon, Tales of Travel First published by Hodder & Stoughton 1923, (Century Classic Ser.) London, Century. 1989, Facsimile Reprint. ISBN 0-7126-2245-4, Soft Cover. - קובץ ממסעותיו במצרים, אפגניסטן, פרס, עיראק והודו
Curzon, Travels with a Superior Person, London, Sidgwick & Jackson. 1985, Reprint. ISBN 978-0-283-99294-0,- קובץ ממסעותיו עם צילומים בני הזמן
לקריאה נוספת > אודותיו

Dilks, David (1969-70). Curzon in India. London: Hart-Davis
Bennet, G. H. (1995). British Foreign Policy During the Curzon Period, 1919–1924. New York: St. Martin's Press. ISBN 0-312-12650-6
Gilmour, David (1965, 2006). Curzon: Imperial Statesman. Farrar, Straus and Giroux. ISBN 978-0374530242
Edwardes, Michael (1965). High Noon of Empire: India under Curzon. London: Eyre & Spottiswoode
הערות שוליים

↑  מדליות החברה המלכותית לגאוגרפיה
↑  Intelligence and International Relations: 1900-1945 עמוד 17
| --- | --- |
בקרת זהויות :  NLI: 987007260025505171  PLWABN: 9810641482705606  BIBSYS: 90128258  BnF: cb12099012g (data)  CiNii: DA0030936X  GND: 119091364  ISNI: 0000 0001 2125 2168  LCCN: n50019619  NARA: 10582567  NKC: skuk0000278  NLA: 35032823  NLG: 148600  NLK: KAC201914036  NTA: 070246556  RERO: 02-A000045567  SNAC: w6bg3467  SUDOC: 119091364  Trove: 805450  ULAN: 500250382  VcBA: 495/320600  VIAF: 27094651   WorldCat (עם VIAF): 27094651 
קרזון ורעייתו מרי עם טיגריס בנגלי שצד, 1903
קרזון עם ראש הממשלה בולדווין
גיורא דורי

| --- | --- |
אין תמונה חופשית
 לידה:  21 בינואר 1949 (בן 75)
 גובה:  1.90 מטרים
 קבוצות כשחקן
 1968–1970   1970–1974   1974–1975  :  הפועל רמת השופט   הפועל מגידו   הפועל תל אביב  
 
גיורא דורי (נולד ב-21 בינואר 1949) הוא כדורסלן עבר ישראלי בגובה 1.90 מטרים, ששיחק בין היתר בהפועל מגידו, הפועל תל אביב ובנבחרת ישראל. ממייסדי הפועל גליל עליון.